Mitsubishi

Mitsubishi Group () – įmonių grupė, apimanti keletą nepriklausomai valdomų Japonijos įmonių, naudojančių „Mitsubishi“ prekinį ženklą. Nors įmonės yra nepriklausomos, jos turi bendrą vardą ir praeitį. „Mitsubishi“ įmonių grupė apibrėžiama keiretsu terminu.

 Istorija 
Pirmoji „Mitsubishi“ įmonė buvo laivybos firma, kurią 1870 m., tik ką įsitvirtinus Meidži restauracijai, įkūrė Yataro Iwasaki (1834–1885). 1873 m. ji pavadinta „Mitsubishi Shokai“ (三菱商会). „Mitsubishi“ (三菱) pavadinimas susideda iš dviejų dalių: mitsu reiškia 'trys', bishi reiškia 'plūduriuojantysis agaras', kurio vaisius panašus į rombą – šie pavaizduoti kompanijos logotipe (kita vertimo versija yra „trys deimantai“).Mitsubishi prekinis ženklas „Mitsubishi“ emblema suformuota sujungiant du Iwasaki šeimos herbus – tris vieną ant kito sudėtus deimantus ir tris ąžuolo lapus.

Sparčiai besivystanti kompanija neapsiribojo vien laivininkyste. 1881 m. įmonė įsigijo Takašimos anglies kasyklą bei 1890 m. Hašimos salą ir pradėjo anglies, kurios reikėjo laivų statybai, gavybą, kiek vėliau atidarė geležies gamyklą, iš vyriausybės įsigijo laivų statyklą bei pradėjo teikti laivų draudimo paslaugas. Laivų statybos pramonėje įgyta patirtis ir technologinės žinios buvo panaudotos tolimesnėje verslo plėtroje, įtraukiant popieriaus, stiklo, plieno, elektronikos, orlaivių, automobilių, naftos produktų gamybą. Produktų eksportavimas jūromis į užsienio šalis paskatino imtis finansų veiklos. „Mitsubishi“ sukūrė konglomeratą, kuris suvaidino pagrindinį vaidmenį Japonijos pramonės modernizavime. Dabar korporacija vienija kelias dešimtis stambių firmų, užsiimančių įvairiausiomis verslo šakomis visame pasaulyje.

1917 m. „Mitsubishi Model A“ tapo pirmuoju serijiniu japonišku automobiliu. Dar po metų pasirodė pirmasis sunkvežimis „Mitsubishi T-1“, o 1932 m. – ir pirmasis autobusas „Mitsubishi B-46“. Įmonės plėtrai svarbūs buvo 1934-ieji, kai buvo sukurtas pirmasis keturiais ratais varomas automobilis „Mitsubishi PX-33“. Būtent šis automobilis tapo dabartinio „Mitsubishi Pajero“ pirmtaku.

Antrojo pasaulinio karo metu „Mitsubishi“ užsiėmė orlaivių gamyba. Mitsubishi A6M („Zero“) modeliai buvo pagrindiniai Imperialistinės Japonijos karinio jūrų laivyno naikintuvai. Šiuo laikotarpiu įmonė kaip vergų darbo jėgą išnaudojo belaisvius Sąjungininkų karius bei Kinijos ir Korėjos piliečius. Po karo dėl šių veiksmų „Mitsubishi“ korporacijai buvo pareikšti ieškiniai ir ji privalėjo atlyginti žalą buvusiems vergams, daugiausia Kinijos piliečiams.ZNet |Japan | Mitsubishi, Historical Revisionism and Japanese Corporate Resistance to Chinese Forced Labor Redress „Mitsubishi“ šiuo laikotarpiu Kinijoje užsiėmė ir opijaus prekyba.

Po Antrojo pasaulinio karo „Mitsubishi“ didžiausią dėmesį skyrė didelių autobusų ir triračių transporto priemonių gamybai, bet nuo 1960 m. prasidėjo iki šiol besitęsianti lengvųjų „Mitsubishi“ automobilių era. Tarp sėkmingiausių modelių patenka „Colt“, „Galant“, „Carisma“, „Lancer“, „Spacestar“, „GT“, „L200“, „Pajero“ ir „Outlander“. Neatsiejama „Mitsubishi“ įmonės dalis – sėkmingas dalyvavimas aukščiausio lygio ralio lenktynėse bei prestižiniame Dakaro dykumų maratone. Viena po kitos skinamos pergalės leido ne tik kurti „Mitsubishi“ prekinio ženklo įvaizdį, bet ir pergalingas technologijas transformuoti į serijinius modelius. Geriausias pavyzdys – „Mitsubishi Lancer Evolution“ sedano pasirodymas.

Sparčiai augant šalies ekonomikai, įmonių grupė bandydavo sėkmę vis naujoje srityje, pvz., kosminių technologijų, kompiuterių ir puslaidininkių gamyboje, aviacijoje, komunikacijose, paslaugų sektoriuje ir pan.

1970 m. šimtmetinio jubiliejaus proga įmonė įsteigė „Mitsubishi“ fondą, kuris remia mokslinius tyrimus. Grupės įmonės taip pat individualiai remia įvairius labdaros fondus.

2007 m. „Mitsubishi“ pagamino 1,3 milijono automobilių.

 „Mitsubishi“ Europoje 
2002 m. gruodį Europoje buvo įkurta „Mitsubishi Motors Europe B. V.“ (MME), sujungusi platinimo tinklą Europoje. Būstinė – Amsterdamas. Tai buvo itin svarbūs metai, kadangi „Mitsubishi“ veikla Senajame žemyne buvo pertvarkyta siekiant sukurti naują organizaciją, kuri vystytų veiklą Europoje. Pasiekti rezultatai pranoko lūkesčius – lengvųjų automobilių pardavimai 2002 m. išaugo 15 %.

2003 m. buvo parduoti 207 939 automobiliai, arba 2,4 proc. daugiau nei 2002 m. Nuo 1999 m. tai buvo pirmasis prekybos augimas Europoje.

2004 m. sausio–spalio mėnesiais buvo parduoti 185 229 automobiliai, arba 7,6 % daugiau nei atitinkamu 2003 m. laikotarpiu (172 072 vnt.).

 „Mitsubishi“ įmonės 

 Pagrindinės 
 Asahi Glass Co.
 Astro Holdings Sdn Bhd
 The Bank of Tokyo-Mitsubishi UFJ
 Kirin Brewery Co., Ltd.
 Meiji Yasuda Life Insurance Company
 Mitsubishi Corporation
 Mitsubishi Aircraft Corporation
 Mitsubishi Electric Corporation
 Mitsubishi Estate Co.
 Mitsubishi Heavy Industries, Ltd.
 Mitsubishi Materials|Mitsubishi Materials Corporation (MMC)
 Mitsubishi Logistics Corporation
 Mitsubishi Motors (automobilių gamyba ir pardavimai)
 Mitsubishi Paper Mills, Ltd.
 Mitsubishi Plastics, Inc.
 Mitsubishi Rayon Co., Ltd.
 Mitsubishi Research Institute, Inc.
 Mitsubishi Shindoh Co., Ltd.
 Mitsubishi Steel Mfg. Co., Ltd.
 MSSC Inc.
 Mitsubishi UFJ Trust and Banking Corporation (Mitsubishi UFJ Financial Group dalis)
 Mitsubishi UFJ Securities
 Nikon Corporation
 Nippon Oil Corporation
 NYK Line (Nippon Yusen Kabushiki Kaisha)
 P.S. Mitsubishi Construction Co., Ltd.
 Tokio Marine & Nichido Fire Insurance Co., Ltd.

 Susijusios organizacijos 
 Atami Yowado
 Chitose Kosan Co., Ltd.
 Dai Nippon Toryo Co., Ltd.
 The Dia Foundation for Research on Ageing Societies
 Diamond Family Club
 Kaitokaku
 Koiwai Noboku Kaisha, Ltd.
 LEOC JAPAN Co., Ltd.
 Marunouchi Yorozu Corp.
 Meiwa Corporation
 Mitsubishi C&C Research Association
 Mitsubishi Club
 Mitsubishi Corporate Name and Trademark Committee
 Mitsubishi Economic Research Institute
 Mitsubishi Electric Automation (MEAU)
 The Mitsubishi Foundation
 Mitsubishi Kinyokai
 Mitsubishi Marketing Association
 Mitsubishi Motors North America
 Mitsubishi Pencil Co., Ltd.
 Mitsubishi Public Affairs Committee
 The Mitsubishi Yowakai Foundation
 MT Insurance Service Co., Ltd.
 Nippon TCS Solution Center Ltd.
 Seikadō Bunko Art Museum
 Shonan Country Club
 Sotsu Corporation
 The Toyo Bunko
 Seikei universitetas

 Šaltiniai